**ОТЧЕТ**

**ЗА ДЕЙНОСТТА НА ОТДЕЛ ПБПЗ**

**ЗА ТРЕТОТО ТРИМЕСЕЧИЕ НА 2018 Г.**

|  |
| --- |
| **І. АНАЛИЗИ, ОЦЕНКИ И ПРОУЧВАНИЯ** |
| **1. Здравословно състояние на организираните детски и ученически колективи**  1.1. През отчетния период бяха изготвени „Анализ и оценка на здравословното състояние на децата и учениците от община Велико Търново за 2017 година“ и „ Анализ и оценка на здравословното състояние на децата и учениците от община Горна Оряховица за 2017 година“. Анализите и приложените към тях таблица бяха изпратени на съответните общини за предприемане на мерки за подобряване на здравето на децата и учениците.  **2. Хранене на организирани детски и ученически колективи**  2.1. Обработени бяха всички постъпили данни за храненето на децата от наблюдаваните детски ясли и детски градини за сезон лято. В мониторинга на храненето на организираните детски колективи за 2018 г. са включени всички (10) детски ясли на територията на област Велико Търново и 60% (51) от детските градини.  **3. Оценка на седмичните учебни разписания на учениците**  3.1. Извършени бяха оценки на седмичните разписания за първия срок на учебната 2018/2019 година на всички 83 училища в областта по реда и процедурите на Наредба № 10 за здравните изисквания при изготвяне и спазване на седмичните учебни разписания (обн., ДВ, бр. 54 от 2014 г.). |
| Издадени бяха 3 предписания за непредставяне на седмичните разписания в нормативно указания срок на едно основно училище и две гимназии.  Съгласно изискванията на Наредба №10 за здравните изисквания при изготвяне и спазване на седмичните разписания на учебните занятия баха извършени общо 85 оценки както следва: 83 оценки при първо представяне на седмичните разписания и 2 оценки при настъпили промени на вече съгласувано седмично разписание на две основни училища. |
|  |

**ІІ. ДЕЙНОСТ ПО РЕГИОНАЛНИ И НАЦИОНАЛНИ ПРОГРАМИ И ПРОЕКТИ**

* **„ЗДРАВИ ДЕЦА В ЗДРАВИ СЕМЕЙСТВА” - ОБЩИНА ВЕЛИКО ТЪРНОВО**

**1.** През третото тримесечие на 2018 година продължи излъчването по електронните медии и на видеомонитора пред Община Велико Търново на **видео и аудио клипове на програма СИНДИ** – зона Велико Търново. Бяха излъчени 13 видеоклипа и 12 аудиоклипа с тематика: здравословно хранене, превенция на употребата на алкохол, стрес, профилактика на хипертонията и пътно-транспортния травматизъм - общо 5092 излъчвания.

Рекламата на кабинета за отказване от тютюнопушене беше излъчена 540 пъти по КТ „Видеосат” и 24 пъти по Общинско кабелно радио.

**2.** На **интернет страницата на РЗИ - Велико Търново** през тримесечиетобяха публикувани **12 информации** и съобщения (при годишен план 20 материала) за програмните дейности и инициативи.

**3.** В рамките на различните инициативи на програмата бяха разпространени 7 заглавия на **печатни и електронни здравно-образователни материали** с общ тираж 308 броя.

**4.** Кампания, посветена на **Световната седмица на кърменето** (1 - 7 август)

Традиционното отбелязване на Световната седмица на кърменето (1 - 7 август) във Велико Търново се състоя на 2 август 2018 година в Центъра за родители „HAPPYMUMS”.   
        Инициативата беше организирана в рамките на общинската програма „Здрави деца в здрави семейства“ и премина под мотото „Кърменето – основа на живота”.

        При изключителен интерес настоящи и бъдещи майки активно се включиха в тематична викторина и забавни състезания, подредиха пирамидата за здравословно хранене на кърмещата жена, запознаха се с режима и правилата за кърмене.

        За традициите и поверията по време на раждане и кърмене; за бита на родилката и кърмачката; за народните средства, стимулиращи кърменето и много други интересни факти разказа д-р Любка Любенова – общо-практикуващ лекар и председател на НПО „Седянка“ във Велико Търново.  
        Участничките в събитието споделиха опита си в кърменето, използваха възможността да зададат вълнуващите ги въпроси на присъстващите специалисти; получиха приятни изненади и здравно-образователните материали: „Кърмата – храната на живота”, „Препоръки за здравословно хранене преди и по време на бременност и кърмене” и др.

    В края на срещата всички се обединиха около тезата, че докосване и омагьосване - това е тайната на доброто родителство и съжителство с бебето, а от там и лесният старт за успешно кърмене, предаван от нашите баби и прабаби.

**5.** **„Движи се и победи есен 2018”**

На 29 септември 2018 година се проведе първият етап на есенната кампания “Движи се и победи”. По отделните туристически лъчове до крайната точка - парк Ксилифор преминаха над 370 души, в т. ч. и 10 семейства.

Най-малките, регистрирани участници са четиригодишните търновчета: Александър Върбанов, Катерина Димитрова, Владимир Телбис, Радостина Стоянова и Милен Статев. За поредна година най-възрастният участник в кампанията е Христо Христов от Велико Търново на 91 години.

По маршрута организирано преминаха деца, ученици, родители и педагози от 4 училища на община Велико Търново - ОУ “Димитър Благоев”, ОУ “Христо Ботев”, ОУ “Бачо Киро”, ОУ “Патриарх Евтимий” и 2 центъра за настаняване от семеен тип - на ул. „Цветарска“ и на ул. „Колоня товар“. Събитието беше уважено от ученици и учители от СУ „Вичо Грънчаров“ гр. Горна Оряховица.  
        По традиция първият етап на „Движи се и победи – есен“ завърши със спортно-туристически празник в крайградския парк Ксилифор. Над 200 деца и ученици се включиха в организираните щафетни игри и центрове на предизвикателствата. Победителите в отделните дисциплини получиха награди, а всички участници бяха поощрени с подаръци, раздадени чрез жребий.

   От безплатно измерване на кръвното налягане се възползваха 61 участника.

**5.** В рамките на програмата през летните месеци бяха проведени **4 обучения с 44 участника (при годишен план общо 12 обучения)**.

|  |
| --- |
| **6**. **Работа със СМИ**  Дейностите по програмата бяха отразени в 11 радиопредавания с 48 излъчвания, 8 телевизионни предавания, 1 пресконференция и 27 публикации на страницата на РЗИ – Велико Търново и 4 материала на местната преса.  **7. Издателска дейност:**  Изготвеният от отдела образователен материал „Здравословно хранене на учениците” беше предаден в Община Велико Търново през месец юни. Към момента Общината е получила оферта от печатница „Сира“ за издаването на материала. Очаква се представянето на проекта. |

**8.** Осъществена беше **методична и консултативна помощ** по въпросите на здравословното хранене, профилактиката и рисковите фактори на хроничните незаразни болести, изготвянето на седмични учебни разписания – общо на **27 човека от община Велико Търново**.

* **НАЦИОНАЛНА ПРОГРАМА ЗА ПРЕВЕНЦИЯ НА ХРОНИЧНИТЕ НЕЗАРАЗНИ БОЛЕСТИ - 2014** – **2020 г.**

**1.** Организирани и проведени бяха 2 **интерактивни обучения** на 36 деца от предучилищната възраст по темите: тютюнопушене, употреба на алкохол, здравословно хранене, движение.

**2.** През третото тримесечие на 2018 г. през **кабинета за отказване от тютюнопушене** ( КОТ) в РЗИ – Велико Търново преминаха общо 66 лица (40 жени и 26 мъже). Потърсилите консултативна помощ са на възраст от 19 до 80 години, като най-голяма е групата на умерените, т.е. пушещите от 1 до 10 цигари дневно. На място в кабинета потърсиха подкрепа 5 лица, а останалите 61 - от изнесени консултации.

Проведени бяха 3 **кампании** за популяризиране дейността на кабинета в градовете Горна Оряховица, Павликени и Полски Тръмбеш.

На всички преминали през кабинета лица бяха раздадени здравно-образователни материали за: ползата от спиране на цигарите и вредата от тютюнопушене, справяне с абстинентните симптоми и стреса, здравословно хранене, полза от движението и други.

Популяризирането на дейността на КОТ сред населението в областта за третото тримесечие на 2018 година беше осъществено чрез излъчване на рекламата му както следва: 540 пъти по КТ „Видеосат“, 24 пъти по Общинско радио „Велико Търново“ и ежедневно във вестник „Янтра днес“

Дейността на кабинета за третото тримесечие беше отчетена в МЗ.

**3.** Осъществена беше **методично-консултативна помощ** на ръководството и персонала в детските и учебни заведения по прилагане на нормативните документи за организираното хранене на децата и учениците, както и на рецептурниците за отделните възрастови групи на **68 човека**.

**4.** Сред населението от областта бяха разпространени 30 вида здравно-образователни материали за националните препоръки за хранене на деца и възрастни и профилактиката на заболявания, свързани с нездравословните хранителни навици (диабет тип 2, свръхтегло и затлъстяване, високо артериално налягане и други); тютюнопушене, алкохол и движение с общ тираж 518 бройки

* **НАЦИОНАЛНА ПРОГРАМА** **ЗА ПРЕВЕНЦИЯ И КОНТРОЛ НА ХИВ И СПИ 2017 г. – 2020 г.**

**1.** В периода 13 - 15 август 2018 година, в рамките на Националната програма за превенция и контрол на ХИВ и сексуално-предавани инфекции 2017 г. – 2020 г., Регионална здравна инспекция – Велико Търново проведе поредната лятна АНТИСПИН кампания под мотото „Ваканция без риск – за да изживееш най-страхотното лято!”.

        По време на кампанията, проведена в градовете Горна Оряховица, Павликени и Полски Тръмбеш, всички желаещи граждани бяха изследвани и консултирани от екипите на кабинета за анонимно и безплатно консултиране и изследване за СПИН.

        За трите дни на кампанията, в мобилния кабинет за анонимно и безплатно консултиране и изследване за СПИН, бяха изследвани и консултирани общо 81 граждани, резултатите на които са отрицателни.

        В рамките на кампанията бяха проведени забавни игри по теми, свързани със сексуално-предаваните инфекции и най-разпространените митове и твърдения за ХИВ/СПИН, и раздадени 366 презерватива и 375 броя здравно-образователни материали по темата (5 заглавия).

**2.** Лятната АНТИСПИН кампания беше популяризирана чрез 2 телевизионни, 1 радио предавания, 5 публикации в местния печат и интернет страницата на РЗИ – Велико Търново.

**3.** През третото тримесечие **рекламата на КАБКИС** беше излъчена 540 пъти по КТ “Видеосат - 21” и 24 пъти по Общинско кабелно радио - Велико Търново.

4. Тримесечният отчет за извършените дейности по програмата през третото тримесечие беше изготвен и изпратен в МЗ.

* **НАЦИОНАЛЕН ПЛАН ЗА ДЕЙСТВИЕ 2015 – 2020**  **КЪМ НАЦИОНАЛНА СТРАТЕГИЯ НА РЕПУБЛИКА БЪЛГАРИЯ ЗА ИНТЕГРИРАНЕ НА РОМИТЕ 2012 г. – 2020 г.**

1. В първия етап от есенния дял на кампанията „Движи се и победи 2018“ активно се включиха и ученици от етническите малцинства. Възпитаниците на ОУ „Христо Ботев“ гр. Велико Търново и от двата центъра за настаняване от семеен тип - на ул. „Цветарска“ и на ул. „Колоня товар“ участваха в похода и спортно-туристическия празник на парк Ксилифор.
2. Съвместно с Центъра за междуетнически диалог и толерантност „Амалипе” - Велико Търново е планувано на 17 октомври 2018 г. да се проведе кампания „Чисти ръце“ в детската градина и СУ „Кирил и Методий“ гр. Златарица.
3. Тримесечният отчет за дейността по програмата ще бъде изготвен и изпратен в МЗ в срок (15 ноември).

**ІІІ .ОРГАНИЗАЦИОННО-МЕТОДИЧНА ПОМОЩ И КОНСУЛТАЦИИ**

През отчетния период беше оказана организационно-методична помощ на **15 медицински специалисти от здравните кабинети** в детските заведения, училища и специализирани заведения за социални услуги за деца и **80 педагози** относно: поведенческите, биологичните и психо-социалните фактори на риска за ХНБ и рисковите фактори в околната среда и пр.

**IV. КОНТРОЛНА ДЕЙНОСТ:**

1. Осъществяване на систематичен здравен контрол по спазване на **забраната за тютюнопушене в закритите обществени места**, в помещенията с обособени работни места и на някои открити обществени места, съгласно чл. 56 и чл. 56а от Закона за здравето. При план за третото тримесечие 80 проверки бяха направени **– 103 проверки.**

2. Извършване на здравен контрол по спазване на изискванията на Наредба №2/07.03.2013 г. за **здравословно хранене на децата на възраст от 0 до 3 години** в детските заведения и детските кухни. Планът за проверките през третото тримесечие е: в детски ясли (ДЯ) - 2 проверки, в детски кухни (ДК) – 2. Н**аправени бяха в ДЯ – 4 проверки, в ДК – 3 проверки.**

3. Извършване на здравен контрол по спазване на изискванията на Наредба №6/2011 г. за **здравословно хранене на децата от 3 до 7 години**. При план за 3-то тримесечие 6 проверки, бяха **направени 10.**

4. Извършване на здравен контрол по спазване на изискванията на Наредба №37 на МЗ за **здравословното хранене на учениците**. Във връзка с лятната ваканция на училищата проверките по Наредба

37/2009 г. на МЗ **бяха** н**аправени: 1 проверка в ученически столове, 1 проверка на ученически бюфети, 1 на автомати за напитки и 4 проверки на „зелени училища“ и „летни детски академии“.**

В периода август – септември 2018 г., като допълнителна задача на отдела, беше възложено извършването на превантивен контрол за спазване разпоредбите на чл. 16а, ал.2 от Закона за защита на шума в околната среда и Наредба № 6 от 26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението, издадена от министъра на здравеопазването и министъра на околната среда и водите, обн., ДВ, бр. 58 от 18.07.2006 г. Извършени бяха 29 проверки и издадени 2 предписания.

Изготвил информацията:

Д-р Светлана Моминска

Началник на отдел ПБПЗ